Helsedirektøren er bekymret. På ti år har antall unge uføre blitt fordoblet.

I dag er 13.046 personer mellom 20 og 29 år uføretrygdet. Det er dobbelt så mange som for ti år siden. De fleste blir uføretrygdet på grunn av psykiske problemer og adferdsforstyrrelser.

Helsedirektør Bjørn Guldvog sier at frafallet i videregående skole får store konsekvenser.

Les også: Ap vil halvere NAV-ordning for unge

Les også: Skremmende utvikling gjør unge menn uføre

– Vi har lenge vært opptatt av utdanning, men ikke sett hvor store konsekvenser det får for resten av livet, sier Guldvog til NRK.

Fra 2015: Flere unge uføre i Norge

– En av fem droppet helt ut, og en av ti sliter med å fullføre. Vi vet at det er høyere dødelighet for dem med lav utdanning. Det er nå størst økning i uføretrygd hos dem mellom 20 og 29 år. Dette er nettopp gruppen som har vanskeligheter med å gjennomføre skoleløpet, sier Guldvog.

Guldvog sier at Norge må ta en kraftig kursendring hvis landet skal være blant de tre landene med høyest forventet levealder.